SET บ่ายเลือดสาด! ดิ่ง24จุด หลุดแนวรับ1,630! ผิดหวังงบQ2-วิตกเศรษฐกิจ แนะถือเงินสด15-20%
SET เลือดสาด! บ่ายดิ่ง21จุด หลุดแนวรับ1,630! ผิดหวังงบQ2-วิตกเศรษฐกิจ แนะถือเงินสด15-20% โดย ณ เวลา 14.50 น. ดัชนีฯอยู่ที่ระดับ 1,627.06 จุด ปรับตัวลดลง 23.58 จุด หรือ 1.43% โดยปรับตัวขึ้นสูงสุดที่ 1,644.15 จุด ต่ำสุดที่ 1,625.69 จุด ด้วยมูลค่าการซื้อขาย 3.85 หมื่นล้านบาท
13 ส.ค. 2562

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 14.50 น. อยู่ที่ระดับ 1,627.06 จุด ปรับตัวลดลง 23.58 จุด หรือ 1.43% โดยปรับตัวขึ้นสูงสุดที่ 1,644.15 จุด ต่ำสุดที่ 1,625.69 จุด ด้วยมูลค่าการซื้อขาย 3.85 หมื่นล้านบาท

ด้าน บล.กสิกรไทย ระบุในบทวิเคราะห์ บ่ายนี้คาด SET Index พักตัวในกรอบ 1,630 – 1,645 จุด เนื่องจากตลาดได้รับแรงกดดันจากการประกาศผลประกอบการไตรมาส 2 ที่อ่อนแอลง และความกังวลภาวะเศรษฐกิจถดถอยจากประเด็นสงครามการค้า อย่างไรก็ดีมองว่าสหรัฐฯต้องการเข้าสู่โหมดการเจรจาก่อนจะเกิดภาวะเศรษฐกิจถดถอยเพราะการตอบโต้จากจีนจะกระทบฐานเสียงของทรัมป์ นอกจากนี้การที่ธนาคารกลางลดดอกเบี้ยมาอยู่ในระดับต่ำ และความเป็นไปได้ที่ Fed จะลดดอกเบี้ยอีกอย่างน้อย 50bps. ในช่วงที่เหลือของปีนี้จะช่วยประคองเศรษฐกิจเอาไว้
ส่วนกลยุทธ์การลงทุน ถือครองเงินสด 15-20% ของพอร์ท สะสมหุ้นกลุ่มที่แข็งกว่าตลาด ดังนี้
1) กลุ่มหุ้นที่ได้ประโยชน์จากมาตรการภาครัฐ CPALL AMATA BTS ORI TFFIF
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) ปัจจัยบวกเฉพาะตัว CPF GUNKUL TPCH MINT PTT JWD JAS AOT COM7
สำหรับประเด็นเศรษฐกิจที่น่าติดตามในสัปดาห์นี้ วันนี้ติดตามรายงานประจำเดือนของกลุ่ม OPEC และ Core CPI ของสหรัฐฯ(ก.ค.) ตลาดคาดการณ์ 0.2% MoM วันพุธติดตาม GDP ไตรมาส 2 ของยูโรโซน ตลาดคาด 1.1% YoY และสต็อคน้ำมันดิบของสหรัฐฯประจำสัปดาห์ วันพฤหัสฯ สหรัฐฯจะมีการรายงาน Initial Jobless Claims ประจำสัปดาห์